# Arabiankahvi

### Wikipedia

Arabiankahvi
Tieteellinen luokittelu

Kunta: | Kasvit Plantae
Alakunta: | Putkilokasvit Tracheobionta
Kaari: | Siemenkasvit Magnoliophyta
Alakaari: | Koppisiemeniset Magnoliophytina
Luokka: | Kaksisirkkaiset Magnoliopsida
Lahko: | Gentianales
Heimo: | Matarakasvit Rubiaceae
Suku: | Coffea
Laji: | arabica

Arabiankahvi (Coffea arabica) eli arabica on viljelykasvi, puu, joka pidetään leikkaamalla noin kahden metrin korkuisena. Kasvin hedelmä on noin 10–15 millimetriä pitkä kypsänä punainen tai violetti marja, jonka sisällä olevia kahta siementä kutsutaan kahvipavuiksi, joka on kahvin raaka-aine. Kasvi on alun perin kotoisin Etiopian vuoristosta. Kahvipuu kasvaisi noin 6-9-metriseksi, mutta se yleensä muotoillaan pensaaksi.

## [muokkaa] Kahvipensas viljelykasvina

Arabiankahvia pidetään ensimmäisenä viljeltynä kahvilajina, sitä on viljelty reilusti yli tuhat vuotta Arabian lounaisosissa. Nykyään sitä viljellään eri puolilla tropiikkia. Arabiankahvin kasvupaikat sijaitsevat korkealla, noin 600-1600 metriä merenpinnan yläpuolella. Kahvipensas vaatii menestyäkseen runsaasti sadetta. Suuria kahvintuottajia ovat esimerkiksi Brasilia, Kolumbia, Costa Rica ja Kenia.

## [muokkaa] Kahvilajit

Kahvilajeja on useita kymmeniä. Kaupallisesti tärkeimmät ovat Coffea arabica (eli arabica) ja Coffea canephora (eli robusta). Maailman kahvintuotannosta noin 75 % on arabicaa ja 25 % robustaa. Parhaat kahvilaadut saadaan edelleen arabiankahvista, se sisältää vähemmän kofeiinia kuin muut kahvilajit. Suomessa juotuihin kahvilaatuihin käytetään arabicaa.

## [muokkaa] Kahvipensas huonekasvina

Suomessakin arabiankahvi menestyy huonekasvina. Se kasvattaa tummanvihreitä, suurehkoja lehtiä. Hyvin hoidettuna se tuottaa kukkia ja papuja 3-4 vuoden ikäisenä. Kukat kasvavat terttuina lehtien haarautumiskohdista, väriltään kukat ovat valkoisia, hieman jasmiinin tuoksuisia, ja kukkimisaika on 2-3 päivää. Hedelmien kypsymisaika on n. 8 kuukautta, kypsät hedelmät ovat punaisia tai keltaisia.

Mullan vaihto pitäisi tehdä huhtikuun tienoilla. Kahvi vaatii paljon valoa, mutta ei kuitenkaan suoraa auringon valoa. Varsinkin kasvukaudella kasvi tarvitsee paljon vettä. Se menestyy myös altakasteluruukussa.

Jos lehdet muuttuvat ensin kärjistään ruskeiksi ja alkavat putoilla, kasvi ei saa tarpeeksi vettä. Kasvi pitää myös lehtien kastelusta, mutta kasvia ei saisi ruiskuttaa suihkussa, vaan esim. suihkepullolla. Jos lehdet alkavat putoilla, kasvi kasvattaa pitkiä honteloita varsia, joiden päissä on muutama uusi lehti.

## [muokkaa] Katso myös

Wikimedia Commonsissa on lisää materiaalia aiheesta arabiankahvi.
Wikikirjastossa on aihe:
Kasvit/Viherkasvit#Arabiankahvi

- Kahvi

Haettu osoitteesta http://fi.wikipedia.org../../../a/r/a/Arabiankahvi.html

Luokat: Viljelyskasvit | Kahvipensaat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Dansk
- Deutsch
- English
- Español
- Français
- Italiano
- Norsk (bokmål)
- Português
- Русский
- Svenska
- Tiếng Việt
- 中文